nahid-hub/BLUGE-bengali-wikipedia-section-title-prediction huggingface dataset:
মুক্তিযুদ্ধ চলাকালীন সময়ে বাংলাদেশে ইতিহাসের নৃশংসতম গণহত্যা চালানো হয়। ২৫শে মার্চের কালোরাতে পাকিস্তানি সামরিক বাহিনীর শুরু করা অপারেশন সার্চলাইট নামক ধ্বংসযজ্ঞ বাংলাদেশের স্বাধীনতা লাভের পূর্ব পর্যন্ত চলে এবং এ নয় মাসে বাংলাদেশি কিছু ঘাতক দোসরদের সহায়তায় বিপুল সংখ্যক বাঙালিকে হত্যা করা হয়।

মুক্তিযুদ্ধ চলাকালীন সময়ে কত মানুষ প্রাণ হারিয়েছে তা নিয়ে গণমাধ্যমে বিভিন্ন রকম পরিসংখ্যান প্রচলিত রয়েছে। বিশ্বব্যাপী বিভিন্ন বিশ্বকোষ ও বইতে এই সংখ্যাটিকে ২,০০,০০০ থেকে শুরু করে ৩০,০০,০০০ পর্যন্ত উল্লেখ করা হয়েছে। বাংলাদেশে মুক্তিযুদ্ধে শহীদের সংখ্যাটিকে ৩০,০০,০০০ হিসেবে অনুমান করা হয়। যুদ্ধের সময় প্রায় এক কোটি শরণার্থী ভারতে আশ্রয় গ্রহণ করে, যারা সে সময় দেশত্যাগ না করলে হয়তো গণহত্যার শিকার হত।
স্বাধীনতা লাভের প্রাক্কালে ১৪ ডিসেম্বর রাজাকার, আল-বদর ও আল-শামস বাহিনী পাকিস্তানি সেনাবাহিনীর নির্দেশে বাংলাদেশের প্রায় ৩০০ জন বুদ্ধিজীবীকে - যাঁদের মধ্যে ছিলেন শিক্ষক, ডাক্তার, প্রকৌশলী, শিল্পী, কবি, সাহিত্যিক, বিজ্ঞানী - ধরে নিয়ে যায় এবং নির্মমভাবে হত্যা করে। পাকিস্তানপন্থী বাঙালি বিশ্বাসঘাতক রাজাকারের দল ডিসেম্বরের শুরুতেই যুদ্ধের পরিণতি বুঝতে পেরে স্বাধীনতার ঠিক আগে আগে সুপরিকল্পিতভাবে এ হত্যাকাণ্ড ঘটায়। বুদ্ধিজীবীদের হত্যা করে তারা সদ্য স্বাধীন বাংলাদেশের অগ্রগতির পথ বন্ধ করে দেয়াই ছিল তাদের মূল উদ্দেশ্য। ১৪ ডিসেম্বরে নিহত বুদ্ধিজীবীদের লাশ বিভিন্ন গণকবরে ফেলে আসা হয়, যার মধ্যে রায়েরবাজার বধ্যভূমি অন্যতম (বর্তমানে এ বধ্যভূমিতে বুদ্ধিজীবী স্মৃতিসৌধ গড়ে তোলা হয়েছে)। ঢাকা এবং বাংলাদেশের বিভিন্ন জায়গায় পরবর্তী সময়ে বেশ কিছু গণকবর ও বধ্যভূমির সন্ধান পাওয়া গেছে এবং মাঝে মাঝেই এমন নতুন বধ্যভূমি আবিষ্কৃত হচ্ছে (উদাহরণস্বরূপ ঢাকায় অবাঙালি অধ্যুষিত এলাকায় ১৯৯৯ সালের আগস্ট মাসে একটি কূপের ভেতর গণকবরের সন্ধান পাওয়া যায়)। ঢাকায় অবস্থিত আমেরিকান কনসুলেট থেকে মার্কিন যুক্তরাষ্ট্রের স্টেটস ডিপার্টমেন্টে পাঠানো টেলিগ্রামেও যুদ্ধ শুরুর রাতে ঢাকা বিশ্ববিদ্যালয়ের ছাত্র ও সাধারণ জনতার ওপর চালানো নৃশংস হত্যাকাণ্ডের উল্লেখ রয়েছে। 
স্বাধীনতা যুদ্ধকালীন সময়ে বহুসংখ্যক বাঙালি নারী সম্ভ্রম হারায়; যার সঠিক সংখ্যা জানা যায়নি। বাংলাদেশে ধারণা করা হয় প্রায় ২,০০,০০০ নারী মুক্তিযুদ্ধের সময় ধর্ষিত হয় এবং তাদের গর্ভে অনেক যুদ্ধশিশু জন্ম নেয়। ঢাকা সেনানিবাসের ভেতরে পাকিস্তানি সৈন্যরা বহুসংখ্যক মেয়েকে ধরে নিয়ে যায়, যাদের অধিকাংশই ছিল ঢাকা বিশ্ববিদ্যালয়ের শিক্ষার্থী ও সাধারণ পরিবারের মেয়ে।

সঠিক অনুচ্ছেদ শিরোনাম কোনটি?
titleA. গণহত্যা
titleB. মুজিব-ইয়াহিয়া বৈঠক
titleC. ভূটান ও ভারত
titleD. ১৯৭০-এর নির্বাচন
উত্তর: titleA
স্টেশনটির পরিকাঠাম ভূমিগত। এই স্টেশনে ২ টি পাশাপাশি প্ল্যাটফর্ম রয়েছে। বীরনগর রেলওয়ে স্টেশন ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

বীরনগর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. রেলপথ
titleB. বৈদ্যুতীকরণ
titleC. রেল পরিষেবা
titleD. পরিকাঠাম
উত্তর: titleD
কিশোর অবস্থায় আবদ্ধ ঘেরা জালে স্বীয় পিতা ও তামিলনাড়ুর নিম্ন বিভাগের ক্রিকেটে অংশগ্রহণকারী ভ্রাতা অজয়ের সহায়তায় অনুশীলন করতেন। ২০ বছর বয়স হবার পূর্ব-পর্যন্ত অফ স্পিন বোলিং করতেন। এর পরপরই অতিরিক্ত স্পিন নির্ভর তামিলনাড়ু দলে মিডিয়াম পেস বোলারের ভূমিকায় অবতীর্ণ হন। মাঝারিসারির ডানহাতি ব্যাটসম্যান বিজয় শঙ্কর তার কার্যকরী মিডিয়াম পেস বোলিং দলে বেশ ভূমিকা রাখে।

সঠিক অনুচ্ছেদ শিরোনাম কোনটি?
titleA. ক্রিকেট বিশ্বকাপ, ২০১৯
titleB. ইন্ডিয়ান প্রিমিয়ার লীগ
titleC. প্রথম-শ্রেণীর ক্রিকেট
titleD. শৈশবকাল
উত্তর: titleD
নীল শুমচা ডোরাকাটা পেট ও ঘন নীল পিঠওয়ালা ছোট বনচর পাখি। এর দৈর্ঘ্য কমবেশি ২৩ সেন্টিমিটার, ডানা ১১ সেন্টিমিটার, ঠোঁট ২.৩ সেন্টিমিটার, পা ৪.৪ সেন্টিমিটার ও লেজ ৬ সেন্টিমিটার। ওজন মাত্র ১১০ গ্রাম। স্ত্রী ও পুরুষ পাখির চেহারায় একটু পার্থক্য রয়েছে। পুরুষ পাখির পিঠের দিকটা ঘন নীল। মাথার চাঁদির পিছনের অংশ ও ঘাড়ের পিছন দিক লাল। কপালে একটি কালো সরু মধ্যডোরা রয়েছে। কপাল ও মাথার চাঁদির সামনের অংশ সবজে-ধূসর। ঠোঁট থেকে চোখ হয়ে ঘাড়ের পিছন পর্যন্ত একটি প্রশস্ত কালো ডোরা চলে গেছে। গলায় একটি অস্পষ্ট কালো দাগ দেখা যায়, এটি গুম্ফডোরা। ভ্রুরেখা, গাল ও গলার অংশবিশেষ হালকা হলুদ বর্ণের। ডানার প্রান্ত পালক কালচে। কাঁধ-ঢাকনি, দেহের পিছনের অংশ, ডানা ও লেজউপরি-ঢাকনি নীল। সাদা দেহতলের পুরোটায় অসংখ্য ঘন নীল তিলা ও ডোরা রয়েছে, যা অনেকটা মাছের আঁশের মত দেখায়। স্ত্রী পাখির ক্ষেত্রে ঘাড়ের পেছনের পট্টিটি কমলা রঙের ও ছোট। কাঁধ-ঢাকনি কালচে জলপাই রঙের। কোমর নীল এবং লেজউপরি-ঢাকনি ও ডানা নীলাভ-জলপাই। স্ত্রী ও পুরুষ উভয়ের চোখ কালচে বা লালচে-বাদামি। ঠোঁট সোজা ও কালো। পা শক্তিশালী। পা ও পায়ের পাতা পাটকিলে। অপ্রাপ্তবয়স্ক পাখির পিঠের দিক কালচে বাদামি। দেহের নিচে ঘন ফিকে ডোরা দেখা যায়। লেজ নীল।

সঠিক অনুচ্ছেদ শিরোনাম কোনটি?
titleA. উপপ্রজাতি
titleB. স্বভাব
titleC. বিস্তৃতি
titleD. বর্ণনা
উত্তর: titleD
রুমা উপজেলার সর্ব-উত্তরে পাইন্দু ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে রুমা সদর ইউনিয়ন, পশ্চিমে রোয়াংছড়ি উপজেলার তারাছা ইউনিয়ন, উত্তরে রোয়াংছড়ি উপজেলার রোয়াংছড়ি সদর ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. শিক্ষা ব্যবস্থা
titleC. অবস্থান ও সীমানা
titleD. দর্শনীয় স্থান
উত্তর: titleC
ঐতিহাসিকভাবে অপটিক্যাল জ্যোতির্বিজ্ঞানকে দৃশ্যমান আলো জ্যোতির্বিদ্যা নামেও অভিহিত করা হয়, এটি জ্যোতির্বিজ্ঞানের প্রাচীনতম রূপ। পর্যবেক্ষণের ছবিগুলো মূলত হাত দ্বারা অঙ্কিত ছিল। ঊনবিংশ শতাব্দীর শেষের দিকে এবং বিংশ শতকের দিকে বেশিরভাগ সময় ছবিগুলি ফোটোগ্রাফিক সরঞ্জাম ব্যবহার করে তৈরি করা হয়েছিল। আধুনিক চিত্রগুলি ডিজিটাল ডিটেক্টর ব্যবহার করে তৈরি করা হয়, বিশেষ করে চার্জ-সংযুক্ত ডিভাইস (সিসিডি) ব্যবহার করে এবং আধুনিক মিডিয়ায় রেকর্ড করা হয়। যদিও দৃশ্যমান আলো নিজেই প্রায় ৪০০০ থেকে ৭০০০ Å (৪০০ এনএম থেকে ৭০০ এনএম) পর্যন্ত বিস্তৃত, কিছু কাছাকাছি অতিবেগুনী এবং নিকটবর্তী-ইনফ্রারেড বিকিরণ পর্যবেক্ষণ করার জন্য একই সরঞ্জাম ব্যবহার করা যেতে পারে।

সঠিক অনুচ্ছেদ শিরোনাম কোনটি?
titleA. অপটিক্যাল জ্যোতির্বিদ্যা
titleB. সৌর জ্যোতির্বিদ্যা
titleC. পরিসর
titleD. নাম-ব্যুৎপত্তি
উত্তর: titleA
১৯৭১ সালে ৭ই মার্চে ঢাকার রেসকোর্স ময়দানে বঙ্গবন্ধু শেখ মজিবুর রহমানের স্বাধীনতার দিক নিদের্শনামূলক ভাষণের পর ২৩ মার্চ সারা দেশের ন্যায় পীরগঞ্জেও পাকিস্তানি পতাকা পোড়ানো হয় এবং বাংলাদেশের মানচিত্র খচিত পতাকা উত্তোলন করা হয়। সর্বজন শ্রদ্ধেয় প্রবীণ নেতা ডাঃ আব্দুর রাজ্জাক বর্তমান পাইলট হাইস্কুল প্রাঙ্গণস্থ শহীদ মিনারের সামনে বাংলাদেশের পতাকা উত্তোলন করেন। এ সময় 'আমার সোনার বাংলা আমি তোমায় ভালবাসি' গানটি দ্বৈত কণ্ঠে পরিবেশন করেন শিল্পী মজিবর রহমান ও মেহের এলাহী। অতঃপর ২৫ মার্চ কালো রাত্রিতে পাক হানাদার বাহিনী ঝাঁপিয়ে পড়ে নিরস্ত্র বাঙালির উপর। দেশের প্রত্যন্ত অঞ্চলে মানুষ গড়ে তোলে প্রতিরোধ। এরই ধারাবাহিকতায় পীরগঞ্জের আনসার সদস্য ইসাহাক আলীর নেতৃত্বে কয়েকজন যুবক ছুটে যায় দিনাজপুরের কুঠিবাড়ী ইপিআর ক্যাম্পে। সেখানে প্রতিরোধ গড়ে তোলে পাক হানাদার বাহিনীর বিরুদ্ধে। সেখানে পাক হানাদারদের গুলিতে নিহত হন পীরগঞ্জের বীরহলি গ্রামের ইসাহাক আলী। যিনি স্বাধীনতা যুদ্ধে পীরগঞ্জের প্রথম শহীদ। এরপর ১৭ই এপ্রিল পীরগঞ্জে প্রবেশ করে পাক হানাদার বাহিনী। জ্বালাও পোড়াও অভিযানের পর তত্কালীন আওয়ামী লীগ সভাপতি ডাঃ সুজাউদ্দীন আহম্মেদ, প্রফেসর গোলাম মোস্তফা, আব্দুল জব্বার, মোজাফর হোসেনসহ বেশ কয়েকজনকে ধরে নিয়ে গিয়ে জামালপুর ফার্মে গুলি ও বেয়নেট খুচিয়ে হত্যা করার পর লাশ ফেলে রেখে যায় পাক হানাদর বাহিনী। তারপর দীর্ঘ ৯ মাসের সংগ্রামে পীরগঞ্জের শহীদ সালাহউদ্দীনসহ দামাল ছেলেরা মুক্তিযোদ্ধা হয়ে যুদ্ধ করে ৩ ডিসেম্বর'৭১ পাক হানাদর বাহিনীর দখল থেকে পীরগঞ্জ মুক্ত করেন।

সঠিক অনুচ্ছেদ শিরোনাম কোনটি?
titleA. নামকরণ
titleB. মুক্তিযুদ্ধ
titleC. ক্রীড়াঙ্গন
titleD. শিক্ষা
উত্তর: titleB
ম্যাক ওএস (পূর্বের ম্যাক ওএস এক্স বা ওএস এক্স) হল অ্যাপল ইনকর্পোরেটেড কর্তৃক তৈরী, বাজারজাত এবং বিক্রিত অপারেটিং সিস্টেম। ম্যাক ওএস হল ক্লাসিক ম্যাক ওএসের সফল উত্তরসূরী যা ২০০১ সাল থেকে অ্যাপলের ম্যাকিন্টশ কম্পিউটার পরিবারের প্রাথমিক অপারেটিং সিস্টেম হিসেবে ব্যবহৃত হয়ে আসছে। এটি ইউনিক্স ভিত্তিক চিত্রসম্বলিত অপারেটিং সিস্টেম এবং স্নো লেপার্ড, সিয়েরা, হাই সিয়েরা এবং নতুন মোজেভা হল এর কিছু সংস্করণের নাম। সাম্প্রতিক সংস্করণ হল ম্যাক ওএস ১০.১৪ "মোজেভা"।

আইফোন, আইপ্যাড এবং আইপডে আইওএস নামে যে অপারেটিং সিস্টেম দেখা যায় যা ম্যাক ওএসের উপর ভিত্তি করেই বানানো।

সঠিক অনুচ্ছেদ শিরোনাম কোনটি?
titleA. প্রদর্শনী একক
titleB. ম্যাক ওএস
titleC. হার্ডওয়্যার
titleD. ওয়ার্কস্টেশন
উত্তর: titleB
এই অংশের রেলপথ মাঝেরহাট স্টেশনের পরে সুড়ঙ্গে প্রবেশ করবে। সুড়ঙ্গ ডায়মন্ড হারবার রোডের নিচে দিয়ে বিস্তৃত হবে। খিদিরপুর মোড় হয়ে মেট্রো চলে যাবে ভিক্টোরিয়া মেমোরিয়াল। সেখান থেকে পারক স্ট্রিট হয়ে এসপ্ল্যানেড চলে যাবে মেট্রো। উত্তর-দক্ষিণ মেট্রোর পার্কষ্ট্রিট এবং এসপ্ল্যানেড স্টেশনের সঙ্গে যুক্ত থাকবে মাঝেরহাট-এসপ্ল্যানেড বিভাগের অংশটি। এই অংশের রেলপথের দক্ষিণ প্রান্তে মাঝেরহাট এবং উত্তর প্রান্তে এসপ্ল্যানেড স্টেশন অবস্থিত।

সঠিক অনুচ্ছেদ শিরোনাম কোনটি?
titleA. মাঝেরহাট-এসপ্ল্যানেড বিভাগ
titleB. প্রারম্ভিক প্রস্তাব
titleC. পথ
titleD. ইতিহাস
উত্তর: titleA
আয়োজকরা আনুমানিক ৮ মিলিয়ন টিকেট অলিম্পিক গেমস এবং ১.৫ মিলিয়ন টিকেট প্যারা অলিম্পিক গেমসে বিক্রয় করবেন। তন্মধ্যে অলিম্পিক গেমসের ৮২% টিকেট ও প্যারা অলিম্পিক গেমসের ৬৩% টিকেট বিক্রয় করা হবে। লন্ডন অলিম্পিক গেমস আয়োজক কমিটি আশা করছে যে, £৩৭৫ - £৪০০ মিলিয়ন পাউন্ড টিকেট বিক্রী থেকে আয় হবে। এছাড়াও বেশ কিছু ক্রীড়া বিষয়ে বিনামূল্যে উপভোগ করা যাবে। সর্বমোট ২৬ খেলায় ৩০২টি ক্রীড়াবিষয় অনুষ্ঠিত হবে। তন্মধ্যে - ম্যারাথন, ট্রায়াথলন এবং রোড সাইক্লিং অন্যতম।

অলিম্পিকের ইতিহাসে প্রথমবারের মতো নৌকাবাহিত ক্রীড়ায় টিকেট বিক্রয়ের ব্যবস্থা রাখা হয়েছে। অতিরিক্ত ভিড় এড়ানোর লক্ষ্যে টিকেটধারী ব্যক্তিদেরকে দিনের ক্রীড়াবিষয়গুলো উপভোগের জন্য বিনামূল্যে লন্ডনের সরকারী যানবাহন ব্যবহারের সুযোগ রাখা হয়েছে।

আন্তর্জাতিক অলিম্পিক কমিটির আইন অনুযায়ী ক্রীড়াপ্রেমী ব্যক্তিবর্গ টিকেটের জন্য নিজ দেশের জাতীয় অলিম্পিক কমিটির কাছ থেকে টিকেট সংগ্রহ করবে। ইউরোপীয় ইউনিয়নভূক্ত দেশের অধিবাসীগণ ইইউ-ভূক্ত যে-কোন দেশের টিকেটের জন্য আবেদন করতে পারবে।

গ্রেট ব্রিটেনে টিকেটের মূল্য অনেক ক্রীড়া বিষয়ের জন্য সর্বনিম্ন £২০ পাউন্ড স্টার্লিং থেকে শুরু করে উদ্বোধনী অনুষ্ঠানের আকর্ষণীয় আসনের জন্য £২,০১২ পর্যন্ত ধার্য্য করা হয়েছে।

সঠিক অনুচ্ছেদ শিরোনাম কোনটি?
titleA. টিকেট
titleB. উদ্বোধনী অনুষ্ঠান
titleC. অংশগ্রহণকারী দেশ
titleD. অংশীদারীত্ব
উত্তর: titleA
ঋতুপর্ণ ঘোষ প্রথম অভিনয় করেন ওড়িয়া ছবি "কথা দেইথিল্লি মা কু"-তে। হিমাংশু পারিজা পরিচালিত এই ছবিটি মুক্তি পায় ২০০৩ সালে। ২০১১ সালে তিনি কৌশিক গঙ্গোপাধ্যায়ের "আরেকটি প্রেমের গল্প" এবং সঞ্জয় নাগের "মেমরিজ ইন মার্চ" ছবিতে অভিনয় করেন। "আরেকটি প্রেমের গল্প" ছবির বিষয় ছিল সমকামিতা।

ঋতুপর্ণের শেষ মুক্তিপ্রাপ্ত ছবি "চিত্রাঙ্গদা"। এটি রবীন্দ্রনাথ ঠাকুরের "চিত্রাঙ্গদা"র কাঠামো অবলম্বনে নির্মিত। এটি ৬০তম জাতীয় চলচ্চিত্র পুরস্কার প্রদান অনুষ্ঠানে বিশেষ জুরি পুরস্কার পায়।

সঠিক অনুচ্ছেদ শিরোনাম কোনটি?
titleA. চলচ্চিত্র পরিচালনা
titleB. টেলিভিশন কর্মজীবন
titleC. ১৯৯২-২০০৩
titleD. অভিনয় জীবন
উত্তর: titleD
সুলতান একাধিকবার বিয়ে করেছেন। তার বত্রিশজন সন্তান রয়েছে। তার ছেলেরা বিভিন্ন সরকারি দায়িত্ব পালন করেছেন। তার জ্যেষ্ঠ পুত্র খালিদ বিন সুলতান তার মৃত্যুর পর উপপ্রতিরক্ষামন্ত্রী হন এবং ২০১৩ সালের ২০ এপ্রিল পর্যন্ত দায়িত্বপালন করেন। বন্দর বিন সুলতান ২০০৫ থেকে ২০১৫ সাল পর্যন্ত জাতীয় নিরাপত্তা কাউন্সিলের মহাসচিব ছিলেন। এছাড়াও তিনি গোয়েন্দা সংস্থার সাবেক প্রধান ছিলেন। ফাহাদ বিন সুলতান তাবুক প্রদেশের গভর্নরের দায়িত্বপালন করেছেন। সালমান বিন সুলতান সাবেক উপপ্রতিরক্ষামন্ত্রী ছিলেন।

সুলতানের অন্যতম কন্যা রিমা বর্তমান যুবরাজ মুহাম্মদ বিন নায়েফের স্ত্রী।

সঠিক অনুচ্ছেদ শিরোনাম কোনটি?
titleA. দ্বিতীয় উপপ্রধানমন্ত্রী
titleB. অসুস্থতা
titleC. ব্যক্তিগত জীবন
titleD. দাতব্য কর্ম
উত্তর: titleC
চ্যাপলিন ১৯২৫ সালের ৫ মে ক্যালিফোর্নিয়ার বেভার্লি হিলসে জন্মগ্রহণ করেন। তার পিতা চলচ্চিত্র অভিনেতা ও নির্মাতা চার্লি চ্যাপলিন এবং মাতা অভিনেত্রী লিটা গ্রে। তার ছোট ভাই সিডনি আর্ল চ্যাপলিন। তার পিতার মিলড্রেড হ্যারিসের সাথে প্রথম বিবাহের ফলে জন্ম নেওয়া তার প্রথম বৈমাত্রেয় ভাই নরম্যান স্পেন্সার চ্যাপলিন মাত্র তিন দিন বয়সে মারা যায়। তার পিতার উনা ওনিলের সাথে চতুর্থ বিবাহের পর তার অন্যান্য বৈমাত্রেয় ভাইবোনেরা হলেন জেরাল্ডিন, মাইকেল, জোসেফিন, ভিক্টোরিয়া, ইউজিন, জেন, অ্যানেট, ও ক্রিস্টোফার চ্যাপলিন।

শৈশবে তাকে এবং তার ছোট ভাই সিডনিকে তার পিতামাতার তিক্ত বিবাহ বিচ্ছেদের পণ হিসেবে ব্যবহার করা হয়। তার পিতামাতার বিবাহ বিচ্ছেদের পর ১৯৩০ এর দশকের মাঝামাঝিতে তার মাতা এবং মাতামহ তাকে এবং তার ভাইকে লালন পালন করেন। এরপর থেকে তারা দুজন তার পিতার সাথে তাদের প্রায়শই যোগাযোগ হত।

চ্যাপলিন হলিউডের ব্ল্যাক-ফক্স মিলিটারি ইনস্টিটিউটে এবং নিউ জার্সির লরেন্সভিলে লরেন্সভিল স্কুলে পড়াশুনা করেন। তিনি দ্বিতীয় বিশ্বযুদ্ধ চলাকালীন মার্কিন যুক্তরাষ্ট্রের সেনাবাহিনীতে কর্মরত ছিলেন।

সঠিক অনুচ্ছেদ শিরোনাম কোনটি?
titleA. জীবনী
titleB. মৃত্যু
titleC. পারিবারিক জীবন
titleD. প্রারম্ভিক জীবন
উত্তর: titleD
ইসলামে ৫০% সুখকে 'রিদাহ বাই আল-কাদাহ' বলা হয় (ভাগ্যে যা আছে তাই নিয়ে সন্তুষ্ট থাকা)। এর অর্থ হল ইমানদার হওয়া যদি আমরা সত্যিই আল্লাহকে ভালবাসি এবং তার উপরে নির্ভর করি। আমাদের জন্য তিনি যা আদেশ করেছেন তা নিয়ে যেন আমরা সন্তুষ্ট থাকি । রাসূলুল্লাহ সাল্লাল্লাহু আলাইহি ওয়াসাল্লাম (সাল্লাল্লাহু আলাইহি ওয়াসাল্লাম) তিনি আমাদের ভাগ্য নিয়ে কথা বলবেন এবং সন্তুষ্টির গুরুত্ব তুলে ধরবেন । অতএব আমাদেরও এই অনুরোধগুলো পড়ার প্রচেষ্টা করা উচিত:

"আমি আল্লাহকে আমার পালনকর্তা হিসাবে পেয়ে খুশি হয়েছি, আমার ধর্ম হিসাবে ইসলামের সাথে এবং মুহাম্মদকে (তার উপর শান্তি ও আশীর্বাদ) আমার নবী হিসাবে পেয়ে " [আবু দাউদ]।
"হে আল্লাহ্‌, আমাকে যা দিয়েছ তা দিয়ে আমাকে সন্তুষ্ট করে দাও, আমার জন্য আশীর্বাদ পাঠাও, এবং আমার জন্য প্রত্যেকটি অনুপস্থিত জিনিসের মধ্য দিয়ে ভাল কিছু রাখো"। [বুখারী]
সঠিক অনুচ্ছেদ শিরোনাম কোনটি?
titleA. ইসলামধর্ম
titleB. সুখের উপর ধর্মীয় দৃষ্টিভঙ্গি
titleC. সংজ্ঞা
titleD. ক্যাথলিসিজম
উত্তর: titleA
চৌদ্দ বছর বয়সে বাড়ি থেকে পালিয়ে কলকাতা চলে যান রণদা। সেখানে গিয়ে জীবিকা নির্বাহের উদ্দেশ্যে মুটের কাজসহ বিভিন্ন কাজে নিয়োজিত হন। এরই মধ্যে স্বদেশী আন্দোলনে যোগদান করে কয়েকবার কারাবরণ করেন। প্রথম বিশ্বযুদ্ধের (১৯১৪-১৯১৮) সময় বেঙ্গল অ্যাম্বুলেন্স কোরে যোগ দিয়ে মেসোপটমিয়ায় (বর্তমান ইরাক) যান। সেখানে তিনি হাসপাতালে এক অগ্নিকাণ্ডের ঘটনায় রোগীদের জীবন বাঁচালে তাকে নবপ্রতিষ্ঠিত (১৯১৬) বেঙ্গল রেজিমেন্টে কমিশন প্রদান করা হয়। যুদ্ধ শেষ হলে ১৯১৯ সালে পঞ্চম জর্জের সাথে সাক্ষাতের আমন্ত্রণে ইংল্যান্ড সফর করেন। প্রথম বিশ্বযুদ্ধের পরে সেনাবাহিনী ত্যাগ করে রেলওয়ে বিভাগে টিকেট কালেক্টরের চাকরি নেন। পরবর্তীতে ১৯৩২ সালে চাকরিতে ইস্তফা দেন তিনি। উপার্জিত ও সঞ্চিত অর্থ দিয়ে কয়লার ব্যবসা শুরু করেন। চার বছরে ব্যবসায়িক সাফল্যের মাধ্যমে প্রতিষ্ঠা লাভ করেন। এ সময়ে "দ্য বেঙ্গল রিভার সার্ভিস কোম্পানি" নামে নৌ-পরিবহন সংস্থা এবং নৌ-পরিবহন বীমা কোম্পানি প্রতিষ্ঠা করেন। ১৯৪২ - ১৯৪৩ সালে সরকারের খাদ্য-শস্য ক্রয়ের প্রতিনিধি নিযুক্ত হন তিনি। ১৯৪৪ সালে নারায়ণগঞ্জে পাটের ব্যবসায় নামেন এবং জর্জ এন্ডারসনের কাছ থেকে 'জুট প্রেসিং বিজনেস' এবং 'গোডাউন ফর জুট স্টোরিং' ক্রয় করে নেন। এরপরে নারায়ণগঞ্জ, ময়মনসিংহ ও কুমিল্লায় ইংরেজদের মালিকানাধীন তিনটি পাওয়ার হাউস ক্রয় করেন। চামড়ার ব্যবসাও শুরু করেন এই সময়।

সঠিক অনুচ্ছেদ শিরোনাম কোনটি?
titleA. অবদান
titleB. শৈশবকাল
titleC. পুরস্কার ও সম্মাননা
titleD. জীবন ও জীবিকা
উত্তর: titleD
চৌবাড়ী ইসলমিয়া উচ্চ বিদ্যালয়টিকে ১৯৯৩ ইং সালে দ্বাদশ শ্রেণীতে রূপান্তরিত করার জন্য চৌবাড়ী গ্রামের মরহুম ড.আব্দুস সালাম মিয়া এর একক অর্থায়নে অত্র এলাকার মুরুববী ও যুবকদের সহযোগিতায় এবং কমিটি কর্তৃক পদক্ষেপ নেওয়ায় ১৯৯৪-৯৫ শিক্ষাবর্ষ হইতে কলেজ শাখা অনুমোদন লাভ করে চৌবাড়ী ইসলামিয়া স্কুল ও কলেজ হয় এবং প্রতিষ্ঠাতা ড. আব্দুস সালাম মিয়া বিগত ২৬/০৭/১৯৯৫ ইং তারিখে আমেরিকায় মৃত্যুবরণ করায় তাহার সহধর্মীনি জাহানারা সালাম মিয়া ও তার জোষ্ঠ্য পূত্র জাহিদুস সালাম মিয়া দীপক ড. সালাম সাহেবের স্বপ্ন বাস্তবায়ন করার জন্য পদক্ষেপ গ্রহক করার ফলে স্কুল শাখা হইতে কলেজ শাখা পৃথকীকরণ করে প্রফেসর ড. সালাম জাহানারা গ্রামীণ মহাবিদ্যালয় নামে অনুমোদন লাভ করে এবং এর আংশিক নাম পরিবর্তীত হয়ে চৌবাড়ী ড.সালাম জাহানারা কলেজ নামে অনুমোদন লাভ করে। ১৯৯৮-১৯৯৯ শিক্ষাবর্ষ হইতে কলেজটি ডিগী্র পর্যায়ে অনুমোদন লাভ করে। কলেজে উচ্চ মাধ্যমিক পর্যায়ে মানবিক, বিজ্ঞান ও ব্যবসায় শিক্ষা শাখা ও ডিগ্রী পর্যায়ে বি,এ;বি,এস,এস; বি,এসসি ও বি,বিএস শাখা খোলা আছে। কলেজটি গ্রামীণ মনোরম পরিবেশে অভিজ্ঞ শিক্ষক মন্ডলী ও সুদক্ষ গভর্নিংবডি দ্বারা পরিচালিত হয়ে আসিতেছে। প্রতিষ্ঠাতা নিজ অর্থায়নে তৃতীয় তলা ভবন (ছালেহা ভবন) সহ সমস্ত ভূমি কলেজের নামে দান করেন এবং তার মেয়েদের অর্থায়নে কলেজ লাইব্রেরী ও ছাত্রী কমন রুম প্রতিষ্ঠিত হয়। এখন পর্যন্ত প্রতিষ্ঠাতার উত্তরসূরীরা কলেজটিকে বহু ভাবে আর্থিক সহযোগীতা করে আসিতেছে।

সঠিক অনুচ্ছেদ শিরোনাম কোনটি?
titleA. ভবিষৎ পরিকল্পনা
titleB. অর্জন
titleC. ইতিহাস
titleD. বিভাগ সুমহ
উত্তর: titleC
১৯৯৫ সালে কাভাকো সিলভা মন্ত্রিসভার সময়কাল শেষ হবার পর সাধারণ নির্বাচন অনুষ্ঠিত হয়। ঐ নির্বাচনে সোশ্যালিস্ট পার্টি জয়লাভ করে ও তিনি পর্তুগালের প্রধানমন্ত্রী হন। তার পূর্বসূরীর তুলনায় পৃথক থেকে সমাজের সকলস্তরের মানুষের সাথে সংলাপ ও আলাপ-আলোচনার ভিত্তিতে সরকার পরিচালনায় অগ্রসর হন। এরফলে তিনি তার সরকারের প্রথম বছরে ব্যাপক জনপ্রিয়তা লাভ করেন। পর্তুগালে বাজেট ঘাটতি কমিয়ে অর্থনৈতিক কল্যাণের দিকে ধাবিত হয় ও নতুন শর্তারোপে নগদ অর্থ স্থানান্তরের কার্যক্রম গ্রহণ করে। এছাড়াও, লিসবনে এক্সপো ৯৮-এর আয়োজন সফলভাবে সম্পন্ন হয় যা পর্তুগালকে বিশ্বের কাছে আরো উন্মোচিত করে।

১৯৯৯ সালে তিনি পুণরায় প্রধানমন্ত্রীরূপে নির্বাচিত হন। জানুয়ারি থেকে জুলাই, ২০০০ পর্যন্ত ইউরোপীয় কাউন্সিলের সভাপতিত্ব করেন তিনি। কিন্তু দ্বিতীয় মেয়াদে তার সরকার তেমন সফলতা পায়নি। অভ্যন্তরীণ দ্বন্দ্বের পাশাপাশি অর্থনৈতিক মন্দা ও হিঞ্জ রাইবেইরো সেঁতু দুর্যোগের ফলে তার কর্তৃত্ব ও জনপ্রিয়তা বহুলাংশে খর্ব হয়।

ডিসেম্বর, ২০০১ সালে স্থানীয় নির্বাচনে সোশ্যালিস্ট পার্টির বিপর্যয়কর ফলাফলের প্রেক্ষিতে গুতারেস পদত্যাগ করেন। তিনি বলেন যে, ‘আমি রাজনৈতিক দেওলিয়াত্বে নিপতিত দেশকে রক্ষার স্বার্থে পদত্যাগ করতে বাধ্য হচ্ছি।’ রাষ্ট্রপতি জর্জ স্যাম্পাইয়ো সংসদ ভেঙ্গে দেন ও নির্বাচন আহ্বান করেন। তৎকালীন সামাজিক নিরাপত্তাবিষয়ক মন্ত্রী এডুয়ার্ডো ফেরো রড্রিগুয়েজ সোশ্যালিস্ট পার্টির দলীয় নেতৃত্বভার গ্রহণ করেন। কিন্তু, ২০০২ সালের সাধারণ নির্বাচনে হোসে ম্যানুয়েল ডুরাও বারোসো’র সামাজিক গণতান্ত্রিক পার্টির কাছে পরাজিত হয়। পর্তুগিজ রাজনীতি থেকে গুতারেস অবসর গ্রহণ করেন। ২০০৫ সাল পর্যন্ত সোশ্যালিস্ট ইন্টারন্যাশনালের সভাপতির দায়িত্বে ছিলেন তিনি।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. জাতিসংঘ মহাসচিব
titleC. প্রধানমন্ত্রী
titleD. ২০১৮ সালের বাংলাদেশ সফর
উত্তর: titleC
নক্স কখন প্রোটিস্ট্যান্ট বিশ্বা্সীতে রূপান্তরিত হয় তখন সেটি সঠিকভাবে জানা যায়নি, তবে সম্ভবত নক্সের মূল গঠনমূলক প্রভাব ছিল প্যাট্রিক হ্যামিলটন এবং জর্জ উইশার্ট। উইশার্ট ছিলেন একজন সংস্কারক যিনি ১৫৩৮সালে স্কটল্যান্ড থেকে পালিয়ে যাওয়ার জন্য পণ্ডিতদের শাস্তি থেকে বেঁচে যান। তিনি প্রথমে ইংল্যান্ডে চলে যান, যেখানে ব্রিস্টলে তিনি ভার্জিন মেরির পূজা করার বিরুদ্ধে প্রচার করেছিলেন। তাকে তখন জনসাধারণের পুনর্বিবেচনার জন্য বাধ্য করা হয় এবং সেন্ট নিকোলাসের চার্চের মূর্তিটি তার নির্জনতার চিহ্ন হিসাবে পুড়িয়ে ফেলা হয়। এরপর তিনি জার্মানি ও সুইজারল্যান্ডে আশ্রয় নিলেন। মহাদেশে থাকাকালীন তিনি প্রথম হেলভেটিক স্বীকারোক্তি ইংরেজিতে অনুবাদ করেছিলেন। ১৫৪৪ সালে তিনি স্কটল্যান্ডে ফিরে আসেন, কিন্তু তার প্রত্যাবর্তনের সময় দুর্ভাগ্যজনক ছিল। ১৫৪৩ সালের ডিসেম্বরে, স্কটল্যান্ডের রানী অফ স্কটসের শিশু রত্নের চেটেলেলার্টের ডিউক জেমস হ্যামিল্টন রাউন্ড মাদার, গুয়েজ ম্যারি এবং কার্ডিনাল ডেভিড বিটনের সাথে স্কটল্যান্ডে প্রোটেস্ট্যান্ট সম্প্রদায়ের ওপর নির্যাতন চালানোর সিদ্ধান্ত নিয়েছিলেন। উইশার্ট পুরো স্কটল্যান্ডে সংস্কারের পক্ষে প্রচার করেছিলেন এবং যখন তিনি পূর্ব লোথিয়ানে এসেছিলেন, তখন নক্স তার নিকটতম সহযোগী হয়ে ওঠে। নক্স তার দেহরক্ষী হিসাবে কাজ করেছিলেন, যাতে তাকে রক্ষা করার জন্য দুই হাতে তরোয়াল বহন করা হয়। ১৫৪৫ সালের ডিসেম্বরে, উইশার্ট বেলওয়েল এর আর্ল দ্বারা বিটনের আদেশে আটক হন এবং সেন্ট অ্যান্ড্রুসের ক্যাসলে নিয়ে যান। নক্স উইশারের গ্রেফতারের রাতে উপস্থিত ছিলেন এবং বন্দী হওয়ার জন্য তাকে প্রস্তুত করার জন্য প্রস্তুত ছিলেন, কিন্তু উইশার্ট তাকে এই কোর্সের বিরুদ্ধে বলছিলেন, "না, আপনার বায়ার্নে ফিরে যান [সন্তান] এবং ঈশ্বর আপনাকে আশীর্বাদ করুক।পরবর্তীতে বিটনের পাবলিক অ্যাকসেরার হেরিটিক্স, আর্কডাকন জন লউডার দ্বারা উইশার্টের বিরুদ্ধে মামলা করা হয়।১৫৪৬ সালের ১ মার্চ বিটনের উপস্থিতিতে তাকে পুড়িয়ে হত্যা করা হয়।

নক্স লর্ড বোথওয়েলের গ্রেফতার হওয়া থেকে বিরত থাকায় উইশারের পরামর্শে ফিরে আসে। তিনি লংনিড্রিয়ের ডগলাসের কাছে আশ্রয় নিয়েছিলেন। [কয়েক মাস পরে তিনি এখানকার ছাত্রদের দায়িত্বে ছিলেন, ডগলাস ও ককবার্নের পুত্র, যিনি অনুসরণ করার সময় স্থান থেকে স্থানান্তরিত হওয়ার জন্য ক্লান্ত হয়েছিলেন। তিনি জার্মানিতে পালিয়ে যাওয়ার এবং তার সাথে তার ছাত্রদের নিয়ে যাওয়ার ধারণা নিয়ে এখানেই ভাবেন।

প্রচারক হিসেবে নক্সের ক্ষমতা গ্যারিসন, জন রফের চ্যাপলাইনের দৃষ্টি আকর্ষণ করে। রাফ একটি পাদরীর জনপ্রিয় নির্বাচনের প্রোটেস্ট্যান্ট নীতির প্যারিশ গির্জার প্রচারের সময়, তিনি অফিসের জন্য নক্সকে মণ্ডলীতে প্রস্তাব করেছিলেন। নক্স এই ধারণাটি উপভোগ করেননি। নিজের হিসাব অনুযায়ী, তিনি অশ্রুতে বিস্ফোরিত হয়ে তার ঘরে পালিয়ে যান। এক সপ্তাহের মধ্যে, তিনি তার প্রথম বক্তৃতাটি এমন এক মণ্ডলীতে দিচ্ছিলেন, যা তার পুরোনো শিক্ষক জন মেজরকে অন্তর্ভুক্ত করেছিল। তিনি ড্যানিয়েল বইয়ের সপ্তম অধ্যায়ে প্রকাশ করেছিলেন, পোপকে খ্রীষ্টশত্রুর সাথে তুলনা করেছিলেন। তাঁর বক্তব্যটি বাইবেলকে তার একমাত্র কর্তৃত্ব এবং বিশ্বাসের ভিত্তিতে ন্যায়পরায়ণতার মতবাদের বিবেচনায় চিহ্নিত করা হয়েছিল, তার দুইটি উপাদান যা তার বাকি জীবনের সারা জীবনে তার চিন্তাভাবনায় থাকবে। কয়েকদিন পরে, একটি বিতর্কের সূচনা হয় যা তাকে মেস, পাগর্জেটি, এবং মৃতদের জন্য প্রার্থনা প্রত্যাখ্যান সহ অতিরিক্ত থিসিসগুলি নিরসন করতে দেয়।

সঠিক অনুচ্ছেদ শিরোনাম কোনটি?
titleA. প্রোটেস্ট্যান্ট সংস্কার(১৫৪৬-১৫৪৭)
titleB. নক্স এবং রানী মেরি(১৫৬১-১৫৬৪)
titleC. ইংল্যান্ডে নির্বাসন(১৫৪৯-১৫৫৪)
titleD. ফরাসি গলি(১৫৪৭-১৫৪৯)
উত্তর: titleA
তিনি রাসুল বহু হাদীস স্মৃতিতে সংরক্ষণ করে রেখেছিলেন । তার বর্ণিত হাদীসের সংখ্যা প্রায় ১৬৪। তারমধ্যে ১ টি হাদিস ইমাম বুখারী ও মুসলিম উভয়ই বর্ণনা করেছেন । ২টি বুখারী ও ১১টি মুসলিম এককভাবে বর্ণনা করেছেন।

তাঁর বর্ণিত হাদীস তবে তাবেয়ী বর্ণনা করেছেন । এর মধ্যে,

আবদুল্লাহ ইবনে বুরাইদাহ

সুলাইমান ইবনে বুরাইদাহ

আবদুল্লাহ ইবন খাযায়ী

শা’বী

মালীহ ইবন উসামা বিশেষ উল্লেখযোগ্য।

একটি হাদিস

বুরাইদাহ ইবন হুসাইব থেকে বর্ণিত,  রাসূলুল্লাহ ﷺ এক সাহাবীকে বলতে শুনেছেন,

اللَّهُمَّ إِنِّي أَسْأَلُكَ أَنِّي أَشْهَدُ أَنَّكَ أَنْتَ اللَّهُ لَا إِلَهَ إِلَّا أَنْتَ الْأَحَدُ الصَّمَدُ الَّذِي لَمْ يَلِدْ وَلَمْ يُولَدْ وَلَمْ يَكُنْ لَهُ كُفُوًا أَحَدٌ

অর্থাৎ, হে আল্লাহ! নিশ্চয় আমি আপনার নিকট চাচ্ছি। নিশ্চয় আমি সাক্ষ্য দিচ্ছি, আপনিই আল্লাহ। আপনি ছাড়া কোনো উপাস্য নেই, যিনি একক, অমুখাপেক্ষী যিনি কাউকে জন্ম দেন নি, তার থেকে কেউ জন্ম নেন নি এবং তাঁর সমকক্ষ কেউ নেই।

ওই সময় রাসূলুল্লাহ ﷺ বলেছিলেন- لَقَدْ سَأَلْتَ اللَّهَ بِالِاسْمِ الَّذِي إِذَا سُئِلَ بِهِ أَعْطَى وَإِذَا دُعِيَ بِهِ أَجَابَ তুমি আল্লাহর ওই নাম নিয়ে দোয়া করেছ, যার মাধ্যমে প্রার্থনা করা হলে তিনি তা দান করেন এবং দোয়া করা হলে কবুল করেন ।

সঠিক অনুচ্ছেদ শিরোনাম কোনটি?
titleA. রাশিদুন খিলাফত আমলে
titleB. নাম ও বংশ পরিচয়
titleC. হাদিস বর্ণনা
titleD. মৃত্যু
উত্তর: titleC
চীনে, বিশেষত লিয়াও নদীবক্ষে উত্তরপূর্ব এশীয় মেগালিথিকের প্রথম প্রচলন। লম্বা করে দাড়া করানো মেগালিথ দিয়ে কবরের প্রললন খুব দ্রুতই চীনের লিয়াও নদীবক্ষ অন্চল থেকে কোরীয়ান উপদ্বীপে পৌছে গেছিল, যদিও ভৌগলিকভাবে এবং সময়ক্রমেও এরা ছিল স্বতন্ত্র এবং আলাদা। প্রাচীনতম মেগালিথিক সমাধিকে বলা হয় নর্দান এবং টেবিল-স্টাইল কবর কারণ সেগুলা ভূমির উপরেই ভারী পাথরের স্ল্যাব দ্বারা চেম্বারের মতন করে বানানো। একটি অতিকায় বড় আকৃতির পাথরকে স্ল্যাব চেম্বারের উপর দিয়ে দেয়া হয় যেটা একটি টেবিল টপ আকৃতি গঠন করে। এসব মেগালিথিক মুমুন পাত্রশিল্প সময়কার এবং (দু একটা বাদে) হান নদীর দক্ষিণে ছড়িয়ে আছে। উত্তর চীনের কয়েকটা উত্তরীয় স্টাইল মেগালিথ কবরে বেশকিছু জিনিসপত্রও পাওয়া গেছে যেমন ব্রোন্জের ছুরি, বোঝাই যাচ্ছে এগুলো দলনেতা বা গোত্রপ্রধানদের কবর ছিল। এখন অবশ্য কবর চোরদের কল্যাণে কবরের মধ্যে আর কিছু অবশিষ্ট নাই।

সঠিক অনুচ্ছেদ শিরোনাম কোনটি?
titleA. উত্তরীয় ধাচ:
titleB. মাইক্রোনেশীয় মেগালিথ
titleC. কবর
titleD. ইন্দোনেশিয়ায় প্রচলিত মেগালিথ সংস্কৃতি
উত্তর: titleA
উনিবিংশ শতাব্দীর শেষ দিকে (১৮৮৫ খ্রিষ্টাব্দ) মাদারীপুর হাই স্কুল নামে একটি স্কুল স্থাপিত হয় আড়িয়াল খাঁ নদীর উত্তর তীরে। তখন মাদারীপুর শহরটি ওখানেই ছিল। নদী ভাঙ্গনের ফলে শহরটি বিলীন হয়ে যাওয়ায় বর্তমানে কলেজ রোডের পশ্চিম পাড়ে যে স্থানে পাবলিক হেলথ এর গুদাম অবস্থিত সেখানে স্কুলটি স্থানান্তরিত হয়। সেখানকার উত্তর পাশে বিশাল পুকুরের পূর্ব ও দক্ষিণ পাড়ের সমস্ত জায়গা গোসাইদের নিকট থেকে লিজ নেওয়া হয়েছিল। পুকুরের উত্তর তীরে বিশাল এলাকা নিয়ে গোসাইদের পাকা ভবনসহ মস্তবড় বাড়ী ছিল। বর্তমান বাসিন্দাদের নিকট সব বিক্রি করে তারা ভারতে চলে যায়। প্রাচীন পাকা ভবনটি কিছুদিন আগেও কালের সাক্ষী হয়ে দাঁড়িয়ে ছিল। বিংশ শতাব্দীর প্রথম দিকে (১৯১৩ খ্রিষ্টাব্দ) বর্তমান নাজিমউদ্দিন কলেজ যে স্থানে রয়েছে সেখানে ইসলামিয়া হাই স্কুল নামে আর একটি হাই স্কুল স্থাপিত হয়। ১৯৪৮ সনে ইসলামিয়া হাই স্কুল তার নিজস্ব জায়গা কলেজকে ছেড়ে দিয়ে মাদারীপুর হাই স্কুলের সাথে মিশে যায়। এ কারণে দুটি স্কুলের মিলিত নাম হয় ইউনাইটেড ইসলামিয়া মাদারীপুর হাই স্কুল। পরবর্তীতে ১৯৬৮ সনে স্কুলটি জাতীয়করণ করা হয় এবং নামকরন করা হয় দি ইউনাইটেড ইসলামিয়া সরকারি উচ্চ বিদ্যালয়।

সঠিক অনুচ্ছেদ শিরোনাম কোনটি?
titleA. শিক্ষা কার্যক্রম
titleB. ইতিহাস
titleC. অবস্থান
titleD. কৃতি শিক্ষার্থী
উত্তর: titleB